laion/Wikipedia-Exotic huggingface dataset:
אסוס (חברת אופנה)

אסוס (באנגלית: Asos.com PLC; מבוטא אֵיְיסוֹס), היא חברה בריטית למסחר אלקטרוני, המתמחה באופנה וקוסמטיקה. החברה, שבסיסה בלונדון, הממלכה המאוחדת, נוסדה ב-3 ביוני 2000 ונשלטת כיום (כ-27% מהמניות) על ידי חברת בסטסלר, שבשליטת המיליארדר הדני אנדרס פובלסן. החברה מוכרת מוצרים של מותגים בינלאומיים, מוצרים תחת שם המותג שלה ומשמשת כפלטפורמת מסחר אלקטרוני למעצבים וחנויות בוטיק. החברה נוסדה על ידי ניק רוברטסון בשם asSeenonScreen Holdings plc כאתר וחנות אינטרנט לפרטי לבוש ואופנה. בשנת 2001 הונפקו מניות החברה בבורסה לניירות ערך בלונדון. בשנת 2003 שונה שם החברה ל-ASOS PLC. בשנת 2010, החלה בפעילות בינלאומית שהקימה אתרי מסחר אלקטרוני בגרמנית וצרפתית והחלה לפעול גם בארצות הברית. בהמשך הקימה אתרים גם ברוסית, ספרדית ואיטלקית. בשנת 2017, פתחה מרכז לוגיסטי בברלין, זמן קצר לאחר שנפתח פרצה שרפה במחסן שבו היו 2 מיליון פריטים בשווי כולל של 25 מיליון ליש"ט. בפברואר 2021, רכשה החברה את רשת טופשופ ומותגים נוספים שבבעלותה, ובהם טופמן, מיס סלפרידג'ס ו-HIIT, מקבוצת ארקדיה פושטת הרגל, תמורת 295 מיליון ליש"ט (404 מיליון דולר). בנוסף רכשה את המלאי של החברה ב-30 מיליון ליש"ט נוספים, אך לא את החנויות עצמן, שבהן הועסקו אלפי עובדים. האתר של אסוס הוא אחד מחמשת אתרי הקניות הזרים הפופולריים בישראל יחד עם עלי אקספרס, איביי, נקסט ואמזון. בשנת 2017, ישראל הייתה המדינה התשיעית בעולם בכמות ההזמנות מהאתר. בשנת 2016, הפסיקה החברה לעבוד עם דואר ישראל והחלה להעביר משלוחים דרך חברת מסירת החבילות E-POST. באפריל 2018, החלה החברה להשתמש ביישום שפיתח הסטארט-אפ הישראלי Zeekit, ש"מלביש" פריטי אופנה על דוגמנים בעזרת תמונות הדמיה של המוצר, במקום צילומי סטודיו. אסוס מקנה קופון מיוחד לישראלים IL17 ומקנה הנחה של 17%. במהלך מלחמת חרבות ברזל (אוקטובר 2023) נשלחו לישראל חבילות עם הודעות פרו-פלסטיניות ונחשפו מסרים אנטי-ישראליים שכתבו עובדי אסוס ללקוחות בישראל, מה שגרם לרבים להחרים את האתר. מדיה וקבצים בנושא אסוס בוויקישיתוף אתר האינטרנט הרשמי של אסוס (באנגלית) אסוס, ברשת החברתית פייסבוק אסוס, ברשת החברתית אקס (טוויטר) אסוס, ברשת החברתית אינסטגרם אסוס, סרטונים בערוץ היוטיוב אסוס, באתר פינטרסט יעל לאור‏, הסוד הגדול שכל חובבת אסוס חייבת לדעת - דרך לחסוך כסף, באתר וואלה, 25 באפריל 2017 יניב חלילי, אסוס כמשל, באתר "ידיעות אחרונות", 20 בדצמבר 2018 שני מוזס, ‏בלי החלפות: קמעונאית האופנה אסוס מחשבת מסלול מחדש, ובינתיים זה הולך לה לא רע, באתר גלובס, 27 באפריל 2019 המדריך לקנייה באתר אסוס צוות גלובל, ביטקוין פרץ לראשונה את רף 6,000 דולר; וול סטריט בשיא, באתר TheMarker‏, 20 באוקטובר 2017 שרפה במחסני אסוס הרסה סחורה בשווי מיליוני ליש"ט, באתר TheMarker‏, 16 במאי 2017 רונית דומקה, הדר קנה, סוכנויות הידיעות, אסוס רוכשת את טופשופ ב-400 מיליון דולר, באתר TheMarker‏, 1 בפברואר 2021 הדר קנה, מצטיינים בקניות באינטרנט: הישראלים במקום ה-9 בעולם בכמות ההזמנות מאתר אסוס, באתר TheMarker‏, 25 בינואר 2018 שני מוזס, ‏אסוס החלה בשת"פ עם הסטארט-אפ הישראלי Zeekit, באתר גלובס, 24 באפריל 2018 קריסטל, מירב (2023-12-10). "נקמת הישראלים? ירידה חדה בקניות באתרים שיצאו נגד ישראל". Ynet. נבדק ב-2023-12-11.
פארק עוצבות השריון

פארק עוצבות השריון הוא פארק מיוער המשתרע על פני שטח בן כ-70 דונם. הפארק נמצא צפונית מזרחית לאתר יד לשריון בלטרון. בתוך הפארק נמצאות עשרות אנדרטאות הנצחה של עוצבות השריון שפעלו בשורות צה"ל. הקרן הקיימת לישראל נטעה במקום לאחר מלחמת ששת הימים עצי אורן על פני שטח של כ-70 דונם. בשיתוף יד לשריון הוחלט לשלב בפארק אנדרטאות הנצחה של עוצבות השריון. בפארק עשרות אנדרטאות ועל פי התכנון הסופי יהיו בו 52 אנדרטאות. בשנת 2017 נחנכה בפארק "דרך הרמטכ"לים", דרך של 1.5 ק"מ עם תחנות מידע על ראשי המטה הכללי של צה"ל. אנדרטת אוגדה 146 - עוצבת המפץ אנדרטת אוגדה 162 - עוצבת הפלדה אנדרטת אוגדה 252 - עוצבת סיני אנדרטת אוגדה 143 - עוצבת עמוד האש (פורקה) אנדרטת עוצבת סער - חטיבה 7 אנדרטת חטיבה 188 - עוצבת ברק אנדרטת חטיבה 401 - עוצבת עקבות הברזל אנדרטת חטיבה 460 - עוצבת בני-אור - בית הספר לשריון אנדרטת חטיבה 4 - חטיבת קרייתי אנדרטת חטיבה 8 - חטיבת הזקן אנדרטת חטיבה 10 - חטיבת הראל אנדרטת חטיבה 14 - חטיבת המחץ אנדרטת חטיבה 205 - חטיבת אגרוף הברזל אנדרטת חטיבה 679 - עוצבת יפתח אנדרטת חטיבה 27 - עוצבת אגרוף ורומח אנדרטת חטיבה 217 - עוצבת הסוס הדוהר אנדרטת חטיבה 421 - חטיבת הצליחה אנדרטת חטיבה 600 - עוצבת נתיבי האש אנדרטת חטיבה 847 - עוצבת "מרכבות הפלדה אנדרטת גדס"ר 288 אנדרטת יחידה 88 - דב לבן אנדרטת גדס"ר 134 תמונות חלק מהאנדרטאות בפארק: חטיבה 188 חטיבה 7 חטיבה 460 חטיבה 600 חטיבה 847 חטיבה 217 חטיבה 14 חטיבה 421 מדיה וקבצים בנושא פארק עוצבות השריון בוויקישיתוף פארק עוצבות השריון באתר פארק לטרון. נחנכה דרך הרמטכ"לים בפארק העוצבות בלטרון. 28 ביוני 2017.
אליפות ישראל בשחמט 2008

אליפות ישראל בשחמט 2008 הייתה האליפות ה-29 של ישראל בשחמט, היא אורגנה על ידי האיגוד הישראלי לשחמט והשתתפו בה 40 שחמטאים. האליפות התקיימה בשיטת השווייצרית וכללה 9 סיבובים. היא נערכה בחיפה בין 30 בנובמבר ל-11 בדצמבר 2008. בתחרות זכה רב-האמן בוריס אברוך, שצבר 6.5 נקודות מ-9 אפשריות, והקדים בהתרת שוויון נקודות את רבי-האמנים איליה סמירין, מקסים רודשטיין וויקטור מיכלבסקי. תוצאות ומשחקי אליפות ישראל בשחמט 2008, באתר האיגוד הישראלי לשחמט ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
באטריצ'ה, נסיכת בורבון-שתי הסיציליות

באטריצ'ה, נסיכת בורבון-שתי הסיציליות (באיטלקית: Beatrice di Borbone-Due Sicilie; נולדה ב-16 ביוני 1950), היא בתו של פרדיננדו, דוכס קסטרו, ואשתו לשעבר של שארל, נסיך נפוליאון. באטריצ'ה נולדה ב-16 ביוני 1950 בסן-רפאל, ואר, לפרדיננדו, דוכס קסטרו ושנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל. ב-19 בדצמבר 1978 התחתנה באטריצ'ה עם הנסיך שארל בונפרטה, ונולדו להם שני ילדים, אולם בשנת 1989 התגרשו השניים. בשנת 1997 מת חמיה לשעבר לואי, נסיך נפוליאון, ובצוואתו הוא כתב שבנה ז'אן-כריסטוף, נסיך נפוליאון יירש את תאריו, אולם בעלה לשעבר התנגד לכך. בשנת 2008 מת אביה, ואחיה קרלו, דוכס קסטרו ירש את תאריו. ב-19 בדצמבר 1978 התחתנה באטריצ'ה עם שארל, נסיך נפוליאון, ונולדו להם שני ילדים: קרולין, נסיכת נפוליאון (נולדה ב-24 באוקטובר 1980) ז'אן-כריסטוף, נסיך נפוליאון (נולד ב-11 ביולי 1986). מדיה וקבצים בנושא באטריצ'ה, נסיכת בורבון-שתי הסיציליות בוויקישיתוף באטריצ'ה, נסיכת בורבון-שתי הסיציליות
איגור פטרנקו

איגור פטרוביץ' פטרנקו (נולד ב-23 באוגוסט 1977, בפוטסדאם, גרמניה המזרחית) הוא שחקן תיאטרון וקולנוע רוסי. חתן פרס הפדרציה הרוסית (2002). חבר איגוד הקולנוענים של הפדרציה הרוסית (מ-1 באפריל 2009). הוא נוטה לגלם דמויות של קציני צבא, שוטר במשטרה או סוכן שירותי הביטחון הפדרליים בחלק גדול מהעיבודים הקולנועיים והטלוויזיוניים שבהם השתתף. פטרנקו נולד ב-23 באוגוסט 1977 בפוטסדאם שבגרמניה המזרחית למשפחת אנשי צבא. אביו פיוטר ולדימירוביץ' פטרנקו היה קצין בצבא ולמד כימיה. אמו, טטיאנה אנטולייבנה הייתה מתורגמנית מאנגלית. בגיל 3 המשפחה חזרה למוסקבה. כילד אהב לעסוק בהתעמלות, ג'ודו וסמבו ולמד אנגלית בבית הספר. בשנת 2000 סיים את לימודיו בבית הספר הגבוה לתיאטרון על שם שצ'פקין במוסקבה והתפרסם במיוחד בתפקידו בסדרה "הכוכב" והיה מועמד לפרס ניקה בשנת 2003 בקטגוריית "גילוי השנה". זכה גם בפרס הפדרציה הרוסית הנשיאותי. בשנת 2012 לוהק לגלם את שרלוק הולמס בסדרת הטלוויזיה באותו השם, בבימויו של אנדריי קאבון ולצדו של אנדריי פאנין. הוא היה נשוי לאירינה לאונובה 4 שנים. בשנת 2004, לאחר שהתגרשו נישא לשחקנית יקטרינה קלימובה, אך גם ממנה התגרש ביולי 2014. לפטרנקו ילדה בשם סופיה-קרולינה (ילידת 24 בדצמבר 2014) מהשחקנית הפטרבורגית כריסטינה ברודסקאיה. מדיה וקבצים בנושא איגור פטרנקו בוויקישיתוף אתר האינטרנט הרשמי של איגור פטרנקו איגור פטרנקו, במסד הנתונים הקולנועיים IMDb (באנגלית) ביוגרפיה באתר rusakters.ru ביוגרפיה באתר vokrug.tv ביוגרפיה באתר 7days.ru ביוגרפיה במהדורה הרוסית של קוסמופוליטן // cosmo.ru Указ Президента Российской Федерации В. Путина от 5 июня 2003 года № 614 «О присуждении Государственных премий Российской Федерации в области литературы и искусства 2002 года» // ru.wikisource.org Текст: Оксана Нараленкова. «По законам кино». Съезд Союза кинематографистов завершил свою работу. «Российская газета» // rg.ru (1 апреля 2009 года) Игорь Петренко. Моя правда Лауреата общественной премии им. Ф.Э.Дзержинского Петренко Игорь Петрович, МО ФССБ פקודת חיסול באתר רוסיה-1 קדימון הסרט
אהבת שלום

האם התכוונתם ל... הרב מנחם מנדל הגר (קוסוב) – מייסד חסידות קוסוב, נודע בשם ספרו "אהבת שלום" חברת אהבת שלום – ישיבת מקובלים, בית דין, בית הוראה ורשת כוללים בישראל בראשות הרב יעקב משה הלל מכון אהבת שלום – הוצאת ספרים המופעלת על ידי ישיבת "חברת אהבת שלום" הרב שלום שרעבי - עמד בראש חבורת רבנים שנקראה "חברת אהבת שלום"
הנסיך פרדיננדו, דוכס קסטרו

הנסיך פרדיננדו, דוכס קסטרו (באיטלקית: Ferdinando di Borbone-Due Sicilie‏; 28 במאי 1926 - 20 במרץ 2008) היה אציל מבית בורבון שטען לכתר ממלכת שתי הסיציליות בין השנים 1973–2008. פרדיננדו נולד ב-16 ביוני 1950 בפודזמצ'ה, לרניירי, דוכס קסטרו ולמריה קרולינה זמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות. רוב חייו הוא חי בצרפת, והיה הראשון מחברי משפחת המלוכה של שתי הסיציליות ששירת בצבא הצרפתי. ב-23 ביולי 1949 התחתן פרדיננדו עם שנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל, ממנה נולדו לו 3 ילדים. בשנת 1973 מת אביו, ופרדיננדו ירש את תאריו. ב-20 במרץ 2008 מת פרדיננדו בדראגינייה, ובנו הנסיך קרלו, דוכס קסטרו ירש את תאריו. ב-23 ביולי 1949 התחתן פרדיננדו עם שנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל, ממנה נולדו לו 3 ילדים: באטריצ'ה, נסיכת בורבון-שתי הסיציליות (נולדה ב-16 ביוני 1950) אנה, נסיכת בורבון-שתי הסיציליות (נולדה ב-24 באפריל 1957) הנסיך קרלו, דוכס קסטרו (נולד ב-24 בפברואר 1963) הנסיך פרדיננדו, דוכס קסטרו
נארין דובלאטיאן

נארין דובלאטיאן (בארמנית: Նարինե Դովլաթյան; נולדה ב-7 בינואר 1991 במאלישקה, ברית המועצות) היא זמרת ג'אז ושחקנית ארמנית. היא למדה בקונסרבטוריון קומיטאס בירוואן, בחוג לג'אז ווקאלי. דובלאטיאן נולדה במאלישקה, שבארמניה הסובייטית ועברה לירוואן בגיל תשע על מנת לרכוש חינוך מוזיקלי. היא למדה בקונסרבטוריון קומיטאס של ירוואן, והשתתפה בסדרה של הופעות, בשירה ובריקוד, לאחר שסיימה את לימודיה. היא הופיעה בעונה 3 של תחרות השירה "Hay Superstar", והגיעה למקום 9–10 אותו חלקה עם דיאנה גריגוריאן. בסוף 2010, דובלאטיאן הוציאה את הקליפ המוזיקלי הראשון שלה, שנקרא "יום ראשון יפה". היא הייתה מועמדת לפרס האמן החדש הטוב ביותר של 2010 בזכותו. היא הוציאה סינגל נוסף, "תסתכל לי בעיניים", ב-2011. היא שרה את השיר הזה בפרסי המוזיקה הלאומיים של ארמניה ב-2011. דובלאטיאן שרה שוב בטקס פרסי המוזיקה הלאומיים של 2012. היא שרה את הסינגל שלה "לרגליי". היא הייתה גם מועמדת לפרס האמן החדש הטוב ביותר של אותה השנה, וזכתה. "יום ראשון יפה" - 2010 "תסתכל לי בעיניים" - 2011 "לרגליי" - 2012 נארין דובלאטיאן, ברשת החברתית פייסבוק נארין דובלאטיאן, ברשת החברתית אקס (טוויטר) נארין דובלאטיאן, ברשת החברתית VK נארין דובלאטיאן, סרטונים בערוץ היוטיוב נארין דובלאטיאן, באתר MusicBrainz (באנגלית) "Տարվա հայտնություն` Նարինե Դովլաթյան". ashav.wordpress.com. אורכב מ-המקור ב-18 באוגוסט 2011. {{cite web}}: (עזרה) "Նարինե Դովլաթյանը". bravo.am. "Arni Rock & Haik Solar feat Narine Dovlatyan - Look into my eyes ANMA 2011". YouTube.com. "Benjamin Stretta & Narine Dovlatyan - AT MY FEET on ARMENIA MUSIC AWARDS 2012". YouTube.com. "The 2012 Armenian National Music Awards announces the winners". Eritasard. אורכב מ-המקור ב-2013-11-11. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נארין דובלאטיאן".
הנסיך קרלו, דוכס קסטרו

הנסיך קרלו, דוכס קסטרו (באיטלקית: Carlo di Borbone-Due Sicilie; נולד ב-24 בפברואר 1963), הוא הטוען לכתר ממלכת שתי הסיציליות משנת 2008. קרלו נולד ב-24 בפברואר 1963 בסן-רפאל, ואר, לפרדיננדו, דוכס קסטרו ושנטאל דה שברון-וילט, בתם של שארל אלבר, רוזן שברון-וילט ולואיז פרומנטין דה סן-שארל. בשנת 1973 מת סבו הנסיך רניירי, דוכס קסטרו, ואביו ירש את תאריו, וקרלו קיבל את התואר דוכס קלבריה. ב-31 באוקטובר 1998 התחתן קרלו עם קמילה קרוצ'יאני, ונולדו להם שתי בנות. בשנת 2008 מת אביו, וקרלו, ירש את תאריו. אמנם, טענתו לכתר ממלכת שתי הסיציליות נתונה לוויכוח, מכיוון שבעוד תומכיו של קרלו טוענים שקרלוס, נסיך בורבון-שתי הסיציליות ויתר על זכויותיו לטובת הנסיך רניירי, דוכס קסטרו, בית המלוכה הספרדי מכיר ביורשיו של אלפונסו, דוכס קלבריה, בנו של קרלוס. ב-31 באוקטובר 1998 התחתן קרלו עם קמילה קרוצ'יאני, ונולדו להם שתי בנות: מריה קרולינה, נסיכת בורבון-שתי הסיציליות (נולדה ב-2003) מריה קיארה, נסיכת בורבון-שתי הסיציליות (נולדה ב-2005) מדיה וקבצים בנושא הנסיך קרלו, דוכס קסטרו בוויקישיתוף אתר האינטרנט הרשמי של הנסיך קרלו, דוכס קסטרו (באיטלקית)
הנסיך רניירי, דוכס קסטרו

הנסיך רניירי, דוכס קסטרו (באיטלקית: Ranieri di Borbone-Due Sicilie;‏ 3 בדצמבר 1883 - 13 בינואר 1973), היה אחיינו של פרנצ'סקו השני, מלך שתי הסיציליות והטוען לכתר ממלכת שתי הסיציליות בין השנים 1960–1973. רניירי נולד ב-3 בדצמבר 1883 בקאן, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. ב-12 בספטמבר 1923 התחתן רניירי בוויז'נה רוזבאצ'י, צ'כוסלובקיה עם מריה קרולינה זאמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות, ממנה נולדו לו שני ילדים. ב-14 בדצמבר 1900 קודם חתונתו עם מרסדס, נסיכת אסטוריאס, ויתר אחיו קרלוס, נסיך בורבון-שתי הסיציליות על טענתו לכתר ממלכת שתי הסיציליות. בשנת 1960 מת אחיהם הגדול של קרלוס ורניירי - הנסיך פרננדו פיו, דוכס קלבריה ללא בנים, ובנו של קרלוס - אלפונסו, דוכס קלבריה טען לזכותו על התארים. מנגד רניירי טען שקרלוס ויתר על התארים, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. בשנת 1966 העביר רניירי חלק מסמכויותיו לבנו פרדיננדו, וב-13 בינואר 1973 הוא מת ברוקבורן סור-ארז'ן, ובנו הנסיך פרדיננדו, דוכס קסטרו ירש את תאריו. ב-12 בספטמבר 1923 התחתן רניירי עם מריה קרולינה זאמויסקה, בתם של אנדז'יי פשמישלאב זמויסקי ומריה קרולינה, נסיכת שתי הסיציליות, ממנה נולדו לו שני ילדים: מריה דל כרמן, נסיכת בורבון-שתי הסיציליות (נולדה ב-1924) הנסיך פרדיננדו, דוכס קסטרו (1926–2008) מדיה וקבצים בנושא הנסיך רניירי, דוכס קסטרו בוויקישיתוף
מרדג'אן אבטיסיאן

מרדג'אן אבטיסיאן (בארמנית: Մարջան Ավետիսյան; נולדה ב-9 ביולי 1982) היא שחקנית ארמנית. היא ידועה בשל תפקידים כמו מיס תמרה בסדרת הטלוויזיה הארמנית "בית מלא" ולילית בסדרה "לכודה". 2015 דצמבר - "שנה חדשה" (בכיכובם של חברי להקת "בית מלא") מדיה וקבצים בנושא מרדג'אן אבטיסיאן בוויקישיתוף מרדג'אן אבטיסיאן, ברשת החברתית פייסבוק מרדג'אן אבטיסיאן, ברשת החברתית אינסטגרם מרדג'אן אבטיסיאן, במסד הנתונים הקולנועיים IMDb (באנגלית) מרדג'אן אבטיסיאן, במסד הנתונים הקולנועיים KinoPoisk (ברוסית) "Հովակ Գալոյանի, Աշոտ Տեր-Մաթեւոսյանի, Նարինե Պետրոսյանի, Մարջան Ավետիսյանի եւ մյուսների "Փրկագին"-ը". bravo.am. נבדק ב-6 בספטמבר 2014. {{cite web}}: (עזרה)
הנסיך פרדיננדו פיו, דוכס קלבריה

הנסיך פרננדו פיו, דוכס קלבריה (באיטלקית: Ferdinando Pio di Borbone-Due Sicilie;‏ 25 ביולי 1869 - 7 בינואר 1960), היה אחיינו של פרנצ'סקו השני, מלך שתי הסיציליות והטוען לכתר ממלכת שתי הסיציליות בין השנים 1934–1960. פרדיננדו פיו נולד ב-25 ביולי 1869 ברומא, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. בשנת 1894 מת דודו למחצה פרנצ'סקו השני, מלך שתי הסיציליות, ואביו הפך לטוען לכתר ממלכת שתי הסיציליות. ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג, נסיך בוואריה ומריה תרזה מאוסטריה-אסטה, ממנה נולדו לו 6 ילדים. בשנת 1934 מת אביו, ופרדיננדו פיו הפך לטוען לכתר ממלכת שתי הסיציליות. פרדיננדו פיו ומריה לודוויגה תרזיה חיו שנים רבות בלינדאו, גרמניה, וב-7 בינואר 1960 הוא מת בביתו. ב-14 בדצמבר 1900 קודם חתונתו עם מרסדס, נסיכת אסטוריאס, ויתר אחיו קרלוס, נסיך בורבון-שתי הסיציליות על טענתו לכתר ממלכת שתי הסיציליות. בעקבות מותו של פרדיננדו פיו בשנת 1960 ללא בנים, בנו של קרלוס - אלפונסו, דוכס קלבריה טען לזכותו על התארים. מנגד אחיו הנסיך רניירי, דוכס קסטרו טען שקרלוס ויתר על התארים, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה, ממנה נולדו לו 6 ילדים: מריה אנטוניאטה, נסיכת בורבון-שתי הסיציליות (1898–1957) מריה כריסטינה, נסיכת בורבון-שתי הסיציליות (1899–1985), התחתנה עם מנואל סוטומאיור-לונה, סגן נשיא אקוודור הנסיך רוג'רו מריה, דוכס נוטו (1901–1914) ברברה מריה, נסיכת בורבון-שתי הסיציליות (1920–1927), התחתנה עם פרנץ קסאפר, רוזן שטולברג-ורניגרודה לוצ'יה, נסיכת בורבון-שתי הסיציליות (1908–2001), התחתנה עם הנסיך אוג'ניו, דוכס ג'נובה אורקה, נסיכת בורבון-שתי הסיציליות (1913–1999) מדיה וקבצים בנושא הנסיך פרדיננדו פיו, דוכס קלבריה בוויקישיתוף הנסיך פרדיננדו פיו, דוכס קלבריה
ארפי גבריאליאן

ארפין "ארפי" גבריאליאן (בארמנית: Արփի Գաբրիելյան; נולדה ב-18 בנובמבר 1989), היא שדרנית, דוגמנית, זמרת ושחקנית ארמנית. גבריאליאן נולדה בקג'ראן בשנת 1988. היא סיימה שם תיכון, ואז פתחה בקריירה שלה בעולם הבידור. מאז שנת 2008 היא מארחת תוכניות טלוויזיה ורדיו, כדוגמת סדרת התחרות "אנציקלופדיית הפופ" בטלוויזיה הארמנית. היא ידועה בשל תפקידיה בסדרות כגון "בית מלא", סיטקום שפיתח המפיק ארמן פטרוסיאן, בו שיחקה את ליקה, ובמסגרתה הופיעה ברוסיה, ארצות הברית, ומספר מדינות אירופיות, בנוסף לארמניה. היא שיחקה גם בתפקיד שרה בסרט "סקוץ' & וויסקי", וזארה בסרט "סופר מאמא". "בית מלא" היא הסדרה הטלוויזיונית הראשונה שלה. היא התחילה לשיר כבר כילדה, והקליפ המוזיקלי הראשון שלה יצא ב-2015. בשנת 2019 היא התחתנה עם מיחרן צרוקיאן, שחקן קולנוע וטלוויזיה ארמני. 2010 - "סייר" (אהבה) 2014 דצמבר - "שנה חדשה" (בהשתתפותם של חברי להקת "בית מלא") 2015 - "בלתי אפשרי" (בהשתתפות מיחראן טסארוקיאן) 2015 דצמבר - "שנה חדשה" (בהשתתפותם של חברי להקת "בית מלא") ארפי גבריאליאן, במסד הנתונים הקולנועיים IMDb (באנגלית) ארפי גבריאליאן, במסד הנתונים הקולנועיים KinoPoisk (ברוסית) העמוד על ארפי גבריאליאן באתר Armfilm (רוסית) Միհրան Ծառուկյանի «Գնա Գնա» տեսահոլովակը "Sovats Xagher - Hrachuhi Utmazyan & Arpine Gabrielyan". Merojax.am. אורכב מ-המקור ב-31 בינואר 2016. נבדק ב-6 במרץ 2015. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארפי גבריאליאן".
מריה לודוויגה תרזיה, נסיכת בוואריה

מריה לודוויגה תרזיה, נסיכת בוואריה (בגרמנית: Maria Ludwiga Theresia von Bayern, ‏6 ביוני 1872 - 10 ביולי 1954), הייתה בתו של לודוויג השלישי, מלך בוואריה ואשתו של הנסיך פרדיננדו פיו, דוכס קלבריה. מריה לודוויגה תרזיה נולדה ב-6 ביוני 1872 בלינדאו, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. ב-31 במאי 1897 התחתנה מריה לודוויגה תרזיה עם הנסיך פרדיננדו פיו, דוכס קלבריה, ממנו נולדו לה 6 ילדים. בשנת 1913 עלה אביה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה. בשנת 1934 מת חמיה הנסיך אלפונסו, רוזן קזרטה, ובעלה פרדיננדו פיו הפך לטוען לכתר ממלכת שתי הסיציליות. פרדיננדו פיו ומריה לודוויגה תרזיה חיו שנים רבות בלינדאו, גרמניה, וב-10 ביולי 1954 היא מתה בביתה. ב-31 במאי 1897 התחתנה מריה לודוויגה תרזיה עם הנסיך פרדיננדו פיו, דוכס קלבריה, ממנו נולדו לה 6 ילדים: מריה אנטוניאטה, נסיכת בורבון-שתי הסיציליות (1898–1957) מריה כריסטינה, נסיכת בורבון-שתי הסיציליות (1899–1985), התחתנה עם מנואל סוטומאיור-לונה, סגן נשיא אקוודור הנסיך רוג'רו מריה, דוכס נוטו (1901–1914) ברברה מריה, נסיכת בורבון-שתי הסיציליות (1920–1927), התחתנה עם פרנץ קסאפר, רוזן שטולברג-ורניגרודה לוצ'יה, נסיכת בורבון-שתי הסיציליות (1908–2001), התחתנה עם הנסיך אוג'ניו, דוכס ג'נובה אורקה, נסיכת בורבון-שתי הסיציליות (1913–1999) מדיה וקבצים בנושא מריה לודוויגה תרזיה, נסיכת בוואריה בוויקישיתוף מריה לודוויגה תרזיה, נסיכת בוואריה, באתר "Find a Grave" (באנגלית)
ליאופולד דה רוטשילד

ליאופולד דה רוטשילד (Leopold de Rothschild) (22 בנובמבר 1845 – 29 במאי 1917) היה בנקאי יהודי-בריטי בן משפחת רוטשילד, עסק בגידול סוסי מרוץ והיה אספן אמנות. ליאופולד דה רוטשילד היה הבן השלישי מבין חמשת ילדיו של ליונל דה רוטשילד (1808–1879) ושרלוט פון רוטשילד (1819–1884). התחנך בבית הספר של קינג'ס קולג' (אנ') בלונדון ולאחר מכן בטריניטי קולג בקיימברידג'. נכנס לעסקי הבנקאות המשפחתית 'נ"מ רוטשילד ובניו' בלונדון. עם פטירתו של דודו הברון מאיר דה רוטשילד, בשנת 1874, הוא הפך לראש העסק הבנקאי של המשפחה בלונדון וקיבל לרשותו את רוב משרדיו הציבוריים של דודו. הוא גם ירש את בית אסקוט באסקוט, בקינגהאמשייר. רוטשילד היה פעיל בקהילה היהודית בבריטניה, שימש כסגן נשיא האגודה האנגלו-יהודית, יו"ר אגודת העלייה היהודית וגזבר מועצת הנציגים היהודית בלונדון. היה נשיא מסדר הרחמים הבריטי (British Order of Mercy). היה ספורטאי נלהב. גידל סוסים גזעיים מהטובים ביותר באירופה, אשר זכו בתחרויות רכיבה יוקרתיות, כולל דרבי וסנט ליגר סטייקס (St. Leger Stakes). רוטשילד גם היה אספן אמנות, באוספו היו כמה ציורים של אמנים ידועים, ובהם הצייר ההולנדי בן המאה ה-17 יאן דוידזון דה האם. בשנת 1912 ניצל מהתנקשות בחייו. לאחר מותו נקבר באחוזת הקבר המשפחתית בבית הקברות היהודי וילסדן (Willesden Jewish Cemetery) שבפרבר וילסדן בצפון לונדון. בשנת 1881 נשא את מארי פרוג'יה (1862–1937) (Marie Perugia), בתו של סוחר יהודי מטרייסטה. אחותה לואיז נישאה לבנקאי היהודי הבריטי ארתור ששון. שלושת ילדיו היו: ליונל נתן (1882–1942), אוולין אקיל (1886–1917) ואנתוני גוסטב (1887–1961). בנו של ליונל נתן ונכדו של ליאופולד, הוא אדמונד ליאופולד דה רוטשילד, שניהל את בנק רוטשילד ובניו בשנות ה-60 וה-70. המשפחה התגוררה באחוזת "גנרסברי פארק" (Gunnersbury Park), שהייתה פעם ביתה של הנסיכה אמיליה, בתו של ג'ורג' השני. כיום משמשת האחוזה כמוזיאון. הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי. מדיה וקבצים בנושא ליאופולד דה רוטשילד בוויקישיתוף ליאופולד דה רוטשילד, באתר "Find a Grave" (באנגלית)
חתך פעולה

חתך הפעולה לפיזור או חתך הפעולה מוגדר כיחס בין מספר החלקיקים המפוזרים ביחידת זמן על ידי מטרה, לבין שטף החלקיקים הפוגעים במטרה (מספר חלקיקים העוברים דרך יחידת שטח במשך יחידת זמן). חתך הפעולה הוא מושג בסיסי בתורת הפיזור. לחתך הפעולה ממדים של שטח ואפשר לחשוב עליו כעל השטח האפקטיבי של המטרה בניסוי הפיזור, או כשטח הצללית של העצם המפזר. מקובל למדוד אותו ביחידה הנקראת בארן, המסומנת באות b, ומוגדרת על ידי 1b = 10−28 m² = 100 fm² (פמטומטר - fm = 10−15 m, הוא סדר גודל של רדיוס גרעין האטום) כדי להסביר את המושג, נתאר כיצד נראה ניסוי פיזור: במרכז המערכת מוצב העצם אותו מעוניינים לבחון. עצם זה יכול להיות למשל מולקולה, אטום, או גרעין של אטום. בחינה של העצם נעשית על ידי פיזור של חלקיקים אחרים ממנו, למשל פיזור של פוטונים (קרני אור או קרני X), פיזור של אלקטרונים, של נייטרונים או של אטומים. קרן החלקיקים הפוגעת בעצם מגיעה ממרחק רב ובדרך כלל מכיוון אחד, והיא מאופיינת על ידי שטף החלקיקים שבה. החלקיקים מתקרבים לעצם ומבצעים עימו אינטראקציה שגורמת להם להתפזר בכיוונים רבים. לאחר האינטראקציה ממשיכים החלקיקים בתנועתם ונקלטים על ידי גלאים המוצבים במרחק רב. תפקיד הגלאים הוא למנות את קצב הגעת החלקיקים המפוזרים בזווית כלשהי שנמדדת בין הכיוון של קרן החלקיקים המקורית לבין הכיוון שאליו החלקיקים התפזרו. חתך הפעולה הדיפרנציאלי מוגדר בתור:   d σ = N ( Ω ) J d Ω {\displaystyle \ d\sigma ={\frac {N(\Omega )}{J}}d\Omega } כאשר   N ( Ω ) d Ω {\displaystyle \ N(\Omega )d\Omega } הוא קצב הגעת החלקיקים לגלאי המוצב בכיוון   Ω {\displaystyle \ \Omega } עם מפתח בעל זווית מרחבית   d Ω {\displaystyle \ d\Omega } ו-   J {\displaystyle \ J} הוא שטף החלקיקים של הקרן הפוגעת במטרה (יש לשים לב כי חתך הפעולה הדיפרנציאלי איננו נגזרת של חתך הפעולה). חתך הפעולה הכולל מתקבל מסיכום הפיזור על פני כל הזוויות האפשריות:   σ = ∫ d σ = N t o t J {\displaystyle \ \sigma =\int d\sigma ={\frac {N_{tot}}{J}}} כאשר כאן   N t o t {\displaystyle \ N_{tot}} הוא קצב פיזור החלקיקים בכל הכיוונים האפשריים. פיזור אלסטי של חלקיקים נקודתיים מכדור בעל רדיוס R {\displaystyle \,R} : אם שטף החלקיקים של הקרן הפוגעת הוא   J {\displaystyle \ J} אזי מספר החלקיקים ליחידת זמן הפוגעים בכדור הוא מכפלת השטף בשטח הצללית של הכדור:   J π R 2 {\displaystyle \ J\pi R^{2}} . מכיוון שבהגדרה כל החלקיקים הפוגעים בכדור מתפזרים   N t o t = J π R 2 {\displaystyle \ N_{tot}=J\pi R^{2}} , ומכאן ש-   σ = π R 2 {\displaystyle \ \sigma =\pi R^{2}} פיזור אלסטי של כדורים בעלי רדיוס   R 1 {\displaystyle \ R_{1}} מחלקיק מטרה בעל רדיוס   R 2 {\displaystyle \ R_{2}} : במקרה זה הרדיוס האפקטיבי של הפיזור הוא סכום הרדיוסים של חלקיק המטרה ושל החלקיקים המתפזרים, ולכן   σ = π ( R 1 + R 2 ) 2 {\displaystyle \ \sigma =\pi (R_{1}+R_{2})^{2}} פיזור כאשר האינטראקציה ארוכת טווח: במקרה זה מדובר בפיזור בו הכוח הפועל בין החלקיקים המתפזרים וחלקיק המטרה הוא ארוך טווח כמו למשל כוח הגרביטציה או כוח בין מטענים חשמליים. בשני המקרים הכוח דועך כמו   1 / r 2 {\displaystyle \ 1/r^{2}} , כאשר   r {\displaystyle \ r} הוא המרחק בין הגופים. במקרה זה, מכיוון שהכוח ארוך טווח, כל החלקיקים בקרן הפוגעת מתפזרים ולכן חתך הפעולה לפיזור הוא אינסופי. פיזור קרינה מדיפול חשמלי: ראו פיזור ריילי. כלל הזהב של פרמי חתכי רוחב (פיזיקה גרעינית), דף שער בספרייה הלאומית